Overordnet anbefaling: FOA Horsens ***love*** ændres til FOA Horsens ***vedtægter***

*Love* betegner generelle regler eller principper, der regulerer handlinger og adfærd i et samfund, hvortil der er et domstoltsystem. De er ofte pålagt af en højere myndighed og skal følges nøje. *Vedtægter*, derimod, betegner specifikke regler fastsat af en organisation/en forening for at styre interne anliggender. Vedtægter kan tilpasses og ændres af organisationens medlemmer efter behov. I dette tilfælde generalforsamlingen. Derfor er betegnelsen vedtægter mere retvisende end *love*.

Ændring fra afdeling til fagforening. Dette er konsekvens af FOAs kongresbeslutning fra november 2023

|  |  |  |
| --- | --- | --- |
| **Nuværende love** | **Forslag til ændring** | **kommentarer** |
| **Navn og hjemsted** |  |  |
| **§ 1.**  Stk. 1 Afdelingens navn er FOA – Fag og Arbejde, Horsens afdeling.  stk. 2 Afdelingen har hjemsted i Horsens kommune. | § 1.  Stk. 1 Fagforeningens navn er FOA Horsens  stk. 2 Fagforeningen har hjemsted i Horsens kommune. | Konsekvens af kongresbeslutning fra november 23 |
| **Formål** |  |  |
| **§2** |  |  |
| stk. 1 Afdelingens formål er:   * at organisere kommunalt ansatte, andre offentligt ansatte samt øvrige ansatte med tilsvarende eller lignende arbejds- og servicefunktioner på det privat arbejdsmarked. * at yde personlig medlemsservice. * at sikre demokratiske beslutningsprocesser. * at medvirke for medlemmernes fælles interesse. * at yde hjælp, støtte og service til det enkelte medlem efter behov. * at forbedre medlemmernes løn-, pensions- og ansættelsesforhold. * at udvikle fagligheden på de lokale arbejdspladser. * at fremme medlemmernes uddannelsesmæssige baggrund. * at påvirke samfundsudviklingen fagligt, politisk, økonomisk, socialt, kulturelt og internationalt herunder fremme ligestilling til gavn for medlemmerne. * at skabe sunde og trygge arbejdspladser, herunder et bedre arbejdsmiljø. * at yde hjælp og støtte til afdelingens tillidsvalgte. * at søge indflydelse i kompetente forsamlinger, der har relation til medlemmernes arbejdsområder. |  |  |
| **Medlemskab** |  |  |
| **§3** |  |  |
| Stk. 1  Som medlemmer optages alle, der er beskæftiget eller er under uddannelse inden for afdelingens faglige område og som samtidig er beskæftiget på en offentlig eller privat arbejdsplads indenfor afdelingens geografiske område.  Stk. 2  Som medlem har man ret til at blive hørt, inddraget, orienteret og være medbestemmende om egne forhold. Beslutninger som har direkte indflydelse på dagligdagen, afgøres så vidt mulig af medlemmerne selv, under ansvar overfor og i overensstemmelse med det forpligtigende fællesskab. |  |  |
| **Kontingent** |  |  |
| **§4** |  |  |
| Stk. 1  Kontingenters størrelse til afdelingen, fastsættes af generalforsamlingen. Udefra kommende stigninger til forbund eller A-kasse, reguleres i henhold til hovedbestyrelsens og folketingets beslutninger.  Stk. 2  Kontingentet forfalder månedsvis forud. Pensionistmedlemmer opkræves dog én gang årligt.  Stk. 3  Undlader et medlem at betale kontingent, medfører det sletning i overensstemmelse med de i arbejdsløshedsforsikringsloven fastsatte regler.  Stk. 4  Medlemmerne har pligt til at meddele navne- og adresseændring, samt ændring af arbejdssted.  Stk. 5  Udmeldelse af afdelingen sker med samme varsel som til A-kassen - med én måneds varsel - til udgangen af en måned.  Stk. 6  Medlemmerne hæfter for afdelingens forpligtelser, alene med deres kontingent.  Stk. 7  Bestyrelsen bemyndiges til at pristalsregulere kontingentet, når bestyrelsen finder det nødvendigt. |  |  |
| **Generalforsamling** |  |  |
| **§5** |  |  |
| stk. 1  Generalforsamlingen er afdelingens øverste myndighed.  stk. 2  Ordinær generalforsamling afholdes hvert andet år i ulige år.  stk. 3  Generalforsamlingen indvarsles med mindst 30 dages varsel via fag- og generalforsamlingsbladet samt i nyhedsbrev og sociale medier. Det skal fremgå af indkaldelsen, hvem der er på valg. Efterfølgende udsendes generalforsamlingsbladet, indeholdende den samlede dagsorden digitalt til medlemmerne.  stk. 4  Indkomne forslag – herunder forslag til valg af lønnede faglig valgte i afdelingen – skal være afdelingen i hænde senest 28 kalenderdage før generalforsamlingen.  stk. 5  Bestyrelsen godkender regnskabet og forelægger det ved generalforsamlingen til orientering. Kopi af regnskab kan rekvireres ved henvendelse til afdelingen.  stk. 6  Adgang til generalforsamlingen har alle medlemmer, der ikke er i restance.  stk. 7  Der udarbejdes referat over trufne beslutninger.  stk. 8  Generalforsamlingens dagsorden skal mindst indeholde følgende punkter:   * Godkendelse af forretningsorden * Valg af dirigent * Beretning * Regnskab * Indkomne forslag * Valg   stk. 9  Generalforsamlingen godkender efter indstilling fra bestyrelsen løn- og arbejdsvilkår for alle lønnede faglig valgte i afdelingen.  stk. 10  Ekstraordinær generalforsamling kan indkaldes af bestyrelsen med 14 dages varsel eller på skriftlig begæring af mindst 3% af medlemmerne med angivelse af dagsorden for den ekstraordinære generalforsamling. | *Den nuværende bestemmelse i §5 stk.6 foreslås fjernet* | Selvom et medlem er i restance, hvilket flere medlemmer kan være i perioder, så oppebærer de fulde medlemsrettigheder og det gælder ligeledes deltagelse i en generalforsamling |
| **Afstemninger** |  |  |
| **§6** |  |  |
| stk. 1  Generalforsamlingen er beslutningsdygtig uanset de fremmødtes antal. Alle medlemmer er valgbare og har stemmeret, indtil de ophører i beskæftigelse og fuldt ud overgår til en offentlig pension.  stk. 2  Skriftlig afstemning foretages ved personvalg eller efter beslutning af dirigenten, eller efter krav fra mindst 1/3 af de stemmeberettigede tilstedeværende.  stk. 3  Til lovændringer fordres mindst 2/3 af de på generalforsamlingen afgivne stemmer. |  |  |
| **Valg** |  |  |
| **§7** |  |  |
| stk. 1  Til at varetage opgaverne i afdelingen vælges en formand og et antal faglige sekretærer af generalforsamlingen. Afdelingsbestyrelsen har bemyndigelse til at udpege en stedfortræder for formanden ved dennes fravær. Generalforsamlingen godkender, efter indstilling fra bestyrelsen antallet at valgte, lønnede faglige sekretærer. Generalforsamlingen vælger alle lønnede i afdelingen dog således, at to af de faglige sekretærer skal vælges henholdsvis blandt medlemmer fra faggrupper henhørende til social og sundhedsområdet og faggrupper fra det pædagogiske område.  stk. 2  En ordinær valgperiode er 4 år. Som nyvalgt dog 2 år.  stk. 3  Der vælges repræsentant til forbundets hovedbestyrelse forud for ordinær kongres efter indstilling fra bestyrelsen. På samme tid vælges suppleant for Hovedbestyrelsen.  stk. 4  Ved afgang i utide på grund af lægelig dokumenteret sygdom eller ved manglende genvalg udbetales en fratrædelsesgodtgørelse svarende til de til enhver tid gældende bestemmelser i funktionærlovens § 2 stk. 2 vedrørende opsigelsesvarsler:  ● valgt i 0-6 mdr. 1 måneders løn i fratrædelse ● valgt i 6 mdr. – 3 år 3 måneders løn i fratrædelse  ● valgt i 3 år – 6 år 4 måneders løn i fratrædelse  ● valgt i 6 år – 9 år 5 måneders løn i fratrædelse  ● valgt i 9 år og derover 6 måneders løn i fratrædelse  Ved fratræden til pension, efterløn eller ved død, udbetales en godtgørelse svarende til funktionærlovens bestemmelser om fratrædelsesgodtgørelse:  ● valgt i 12 år 1 måneders løn i fratrædelsesgodtgørelse  ● valgt i 17 år 3 måneders løn i fratrædelsesgodtgørelse  stk. 5 Der vælges fanebærer. |  |  |
| **Valg af tillidsrepræsentant** |  |  |
| **§8** |  |  |
| stk. 1 Valg af tillidsrepræsentant (TR) og TR-suppleant: Ved valg af TR og TR-suppleant afholdes et arbejdspladsmøde for det pågældende valgområde. Kandidater der har valgt at stille op – møder op på valgdagen. Det er ikke muligt at blive valgt uden personligt fremmøde. Ligeledes kan afstemningen kun foregå ved personligt fremmøde, det er ikke muligt at brevstemme. Valgperioden er 4 år. Dette er ikke et krav, men FOA Horsens anbefaler og sender påmindelser ud om valg hvert 4. år. Ved ny- eller genvalg, skal FOA Horsens digitalt orienteres herom.  stk. 2  Valg i valgperioden: Hvis tillidsrepræsentanten eller TR-suppleanten træder varigt tilbage som følge af afsked, ny stilling m.v., foretages der nyvalg. FOA Horsens orienteres og indkalder til valg, evt. i samarbejde med medlemmerne på arbejdspladsen.  stk. 3  Ved mistillidsvotum: Et forslag om et mistillidsvotum til en tillidsrepræsentant kan behandles på et møde for ansatte i valgområdet, såfremt 25% af disse skriftligt indgiver begæring herom til tillidsrepræsentanten. Tillidsrepræsentanten indkalder senest 4 dage efter begæringen om mistillid er modtaget, til arbejdspladsmøde for valgområdet, hvor mistilliden belyses. Dagsorden til mødet skal indeholde flg. punkter:   * Er der tillid til tillidsrepræsentanten? Såfremt 2/3 af samtlige deltagere på mødet udtrykker mistillid til siddende tillidsrepræsentant, afholdes nyvalg. Der kan ikke afgives stemme pr. fuldmagt. * Valg af ny tillidsrepræsentant. |  |  |
| **Afdelingsbestyrelsen** |  |  |
| **§9** |  |  |
| stk. 1  Bestyrelsen er afdelingens øverste myndighed imellem generalforsamlingerne.  stk. 2  Der vælges en afdelingsbestyrelse. Bestyrelsen består af en formand og de valgte faglige sekretærer.  Derudover vælges 9 bestyrelsesmedlemmer således:  4 fra faggrupperne tilknyttet sektorområdet for Social og Sundhed. 3 fra faggrupperne tilknyttet sektorområdet for det Pædagogiske område. 1 fra faggrupperne tilknyttet sektorområdet fra Kost og Service.1 fra faggrupperne tilknyttet sektorområdet fra Teknik og Service. Der vælges en suppleant for hvert sektorområde. Ved formand eller de faglige sekretærers afgang i utide, afholdes ekstraordinær generalforsamling med nyvalg.  stk. 3  Formanden er øverst politisk ansvarlig. Formand samt de faglige sekretærer varetager selvstændigt deres arbejdsområde under ansvar overfor afdelingsbestyrelsen.  stk. 4  Generalforsamlingen bemyndiger bestyrelsen til at vælge en stedfortræder til formanden i afdelingen. Stedfortræderen vælges blandt faglige sekretærer.  stk. 5  Afdelingsbestyrelsen afholder minimum fem bestyrelsesmøder om året. Formanden eller i dennes fravær stedfortræderen, leder bestyrelsesmøderne. Der udfærdiges konklusionsreferat fra bestyrelsesmøderne.  stk. 6  Afdelingsbestyrelsen fastlægger selv sin forretningsorden. Den indbyrdes kompetence imellem de af generalforsamlingen valgte, lønnede tillidsrepræsentanter fastlægges af generalforsamlingen efter indstilling fra bestyrelsen.  stk. 7  Bestyrelsen er afdelingens øverste ansættende myndighed. | §9 stk. 1 foreslås ændret til:  Fagforeningsbestyrelsen har ansvaret for, at FOA Horsens løser sin kerneopgave på en juridisk, økonomisk og demokratisk forsvarlig måde. Bestyrelsen er den øverste politiske ledelse og:   * fastlægger den strategiske retning * sikrer den røde tråd til medlemmerne på arbejdspladserne * overvåger økonomien * repræsenterer FOA Horsens overfor omverdenen.   ***§9 stk.2 foreslås ændret til fra*** …. *1 fra faggrupperne tilknyttet sektorområdet fra Kost og Service.1 fra faggrupperne tilknyttet sektorområdet fra Teknik og Service….*til **2 fra Service-, Kost-, Teknik- og Beredsskabssektoren…** | *Sproglig opdatering*  *Ændring som konsekvens af den ekstraordinære kongres’ beslutning 5.marts* |
| **Sektorområder og klubber** |  |  |
| **§10** |  |  |
| stk. 1  Afdelingen er opdelt i sektorområder.  stk. 2  I afdelingen kan oprettes klubber. Klubberne fastlægger selv vedtægter og arbejdsform. Vedtægterne må ikke stride imod afdelingens love. Der kan desuden oprettes en seniorklub.  stk. 3  Genopretning af lokale sektorer kan besluttes af den berørte medlemsgruppe. Afdelingen er ansvarlig for at et medlemsønske om genoprettelse af lokale sektorer, behandles på et særskilt medlemsmøde for de berørte medlemmer i afdelingen. | ***Forslag til ny §10 stk.2***  På hvert sektorområde skal der arbejdes med at fremme medlemmernes fag, faglighed og uddannelse.  Det indebærer blandt andet, at medlemmerne på hvert sektorområde, herunder elever, oplever:   * faglige netværk eller klubber på tværs af arbejdspladser, fagforeninger, m.m. * at FOA Horsens har indsigt i netop deres fag, faglighed og arbejdsmarked. | *I konsekvens af den ekstraordinære kongres 5.marts 2025* |
| **Kongres og Årsmøder** |  |  |
| **§11** |  |  |
| stk. 1  Deltagelse i de i forbundslovenes nævnte repræsentative organer, følger bestemmelserne herom i forbundslovene. Der deltager to repræsentanter i hvert centrale årsmøde. En repræsentant er den, der til enhver tid er ansvarlig for sektorområdet. Den anden deltager udpeges af den sektor ansvarlige. Valg af kongresdelegerede samt tre suppleanter foretages af generalforsamlingen efter indstilling fra bestyrelsen, dog er formand og stedfortræder automatisk valgt til kongres delegerede. | ***§11 stk 1 Foreslås ændret til:***  stk. 1  Deltagelse i de i forbundslovenes nævnte repræsentative organer, følger bestemmelserne herom i forbundslovene.  Fagforeningsbestyrelsen vælger repræsentanter til de forbundslovenes nævnte forsamlinger. |  |
| **Overenskomst og lokalaftaler** |  |  |
| **§12** |  |  |
| stk. 1  Bestyrelsen skal forkaste eller opsige en lokalaftale som er indgået af en klub af en tillids/arbejdsmiljø/SU/MED-repræsentant, såfremt den er i strid med gældende overenskomster eller indgåede aftaler.  stk. 2  Afdelingen kan ikke indgå lokalaftaler, der forringer gældende overenskomster uden forbundets godkendelse. Såfremt det forekommer, kan forbundet forkaste eller opsige den pågældende lokalaftale. |  |  |
| **Regnskabet** |  |  |
| **§13** |  |  |
| stk. 1  Ansvaret for afdelingens regnskab påhviler bestyrelsen. Regnskabs- og budgetstatus forelægges for bestyrelsen.  stk. 2  Tegningsretten tilkommer to personer fra daglig ledelse i forening. Desuden kan bestyrelsen godkende medarbejdere med prokura.  stk. 3  Regnskabsåret følger kalenderåret. Inden årets udgang skal der være udarbejdet budget for det kommende år.  stk. 4  Pantsætning, køb eller salg af fast ejendom kræver godkendelse af generalforsamlingen. Ved konvertering af eksisterende lån til en lavere udgift, kræves alene bestyrelsens godkendelse også selvom restgælden herved kan blive forøget. |  |  |
| **Revision** |  |  |
| **§14** |  |  |
| stk. 1  Afdelingens regnskab revideres af statsautoriseret revisor. |  |  |
| **Eksklusion** |  |  |
| **§15** |  |  |
| stk. 1  Ethvert medlem som handler i strid med afdelingslovene eller som bevidst udviser illoyal optræden, kan ekskluderes. Eksklusionen kan kun ske på en afdelingsgeneralforsamling. En eksklusion kan af medlemmet indbringes for forbundets hovedbestyrelse til endelig afgørelse. Ekskluderede medlemmer taber deres medlemsrettigheder. |  |  |
| **Lovændringer** |  |  |
| **§16** |  |  |
| stk. 1  Ændring af disse love kan kun ske med 2/3 af de afgivne stemmer på en generalforsamling. |  |  |
| **Nedlæggelse eller udmeldelse** |  |  |
| **§17** |  |  |
| stk. 1  Afdelingen kan kun nedlægges, sammenlægges eller ændres som følge af en generalforsamling med 2/3 af de afgivne stemmer. Beslutningen herom skal efterfølgende godkendes af hovedbestyrelsen.  stk. 2  Afdelingen kan melde sig ud af forbundet med et års varsel, såfremt det vedtages af generalforsamlingen med 2/3 af de afgivne stemmer og det efterfølgende bekræftes af en urafstemning blandt afdelings medlemmer, ligeledes med 2/3 af de afgivne stemmer. |  |  |
| **Ikrafttræden** |  |  |
| **§18** |  |  |
| Således vedtaget på generalforsamlingen den 10. maj 2023. | Således vedtaget på generalforsamlingen den 20.marts 2025 |  |